ముర్తుజా బేగ్

ముర్తుజా అలీ బేగ్ ( 8 నవంబరు 1941 - 17 జూలై 2015) తెలంగాణకు చెందిన భారత మాజీ క్రికెటర్. 1958, 1971 మధ్యకాలంలో హైదరాబాదు, ఆక్స్ఫర్డ్ విశ్వవిద్యాలయం క్రికెట్ జట్ల తరపున ఫస్ట్ క్లాస్ క్రికెట్ ఆడాడు.

జననం 
ముర్తుజా 1941, నవంబరు 8న తెలంగాణలోని హైదరాబాదులో జన్మించాడు.

క్రీడారంగం 
ముర్తుజా 1958-59లో జరిగిన రంజీ ట్రోఫీలో హైదరాబాదు క్రికెట్ జట్టు తరఫున మిడిల్ ఆర్డర్ బ్యాట్స్‌మన్‌గా తొలిసారిగా క్రికెట్ లోకి అడుగుపెట్టాడు. ఆ సీజన్‌లో ఒకసారి, 1959-60లో మూడుసార్లు ఆడాడు.

హైదరాబాదులోని ఉస్మానియా విశ్వవిద్యాలయంలో చదివిన తరువాత ఆక్స్ఫర్డ్ లోని న్యూ కాలేజీకి వెళ్ళాడు. 1961, 1964 మధ్యకాలంలో ఆక్స్ఫర్డ్ విశ్వవిద్యాలయం తరపున 28సార్లు క్రికెట్ ఆడి, 27.53 సగటుతో 1349 పరుగులు చేశాడు. 1962లో డెర్బీషైర్‌పై 103 పరుగుల అత్యధిక స్కోరు చేశాడు. కేంబ్రిడ్జ్ విశ్వవిద్యాలయంతో జరిగిన వార్షిక మ్యాచ్‌లో అతను మూడుసార్లు ఆడాడు; 1962లో అతని సోదరుడు అబ్బాస్ కూడా జట్టులో అడాడు, ఇన్నింగ్స్ మొదటి బంతికి ఆక్స్ఫర్డ్ మొదటి వికెట్ కోల్పోయిన తరువాత ఇద్దరూ కలిసి రెండవ వికెట్ కు 72 పరుగుల భాగస్వామ్యాన్ని పంచుకున్నారు.

భారతదేశానికి తిరిగి వచ్చి 1965-66, 1970-71 మధ్యకాలలో హైదరాబాదు క్రికెట్ జట్టు తరఫున ఆడాడు. 1966-67లో హైదరాబాదు క్రికుట్ జట్టు తరపున ఆంధ్రా క్రికెట్ జట్టుతో ఆడినపుడు అత్యధిక స్కోరు 83 పరుగులు చేసి, రిటైర్డ్ హర్ట్ గా వెనుదిరిగాడు.

మరణం 
తన భార్య దిల్నాజ్‌తో కలిసి హైదరాబాద్‌లోని బంజారా హిల్స్‌లో నివసిస్తున్న ముర్తుజా 2015 జూలై 17న తన స్వగృహంలో మరణించాడు.

మూలాలు

బయటి లింకులు 

  
 క్రికెట్ ఆర్కైవ్‌లో ముర్తుజా అలీ బేగ్

1941 జననాలు
2015 మరణాలు
ఉస్మానియా విశ్వవిద్యాలయం పూర్వ విద్యార్ధులు
హైదరాబాదు జిల్లా క్రీడాకారులు
హైదరాబాదు జిల్లా వ్యక్తులు
భారతీయ క్రికెట్ క్రీడాకారులు
భారతీయ టెస్ట్ క్రికెట్ క్రీడాకారులు
భారతీయ వన్డే క్రికెట్ క్రీడాకారులు
తెలంగాణ క్రికెట్ క్రీడాకారులు